ગિલગિતમાં રાજનિતીક દમન અને ઘરપકડો ત્યાં બની રહેલા ચીન પાકિસ્તાન ઇકોનોમિક કોરિડોરના વિરોધને લઇને થઇ રહી છે. સ્થાનીક લોકો લાંબા સમયથી આ પ્રોજેક્ટનો વિરોધ કરી રહ્યા છે. એમનું કહેવું છે કે આનાથી ફક્ત ચીન અને પાકિસ્તાનના પંજાબી વેપારીઓને ફાયદો થશે. વિરોધ કરી રહેલા લોકોનું કહેવું છે કે આ પ્રોજેક્ટમાં સ્થાનીક લોકોનો ભાગ ન હોવાને કારણે રોષે ભરાયેલા યુવાનો વિરોધ કરે છે. આશરે 500 યુવાનો જેલમાં છે. બાબા જાનની ધરપકડ પછી બીજા ઘણા લોકો રસ્તા પર ઉતરી આવ્યા છે અને તેમને જેલમાંથી મુક્ત કરવાની માંગ કરી છે.